**PRECIZĂRI REFERITOARE LA COMPLETAREA FORMULARULUI DE APLICAȚIE PENTRU C.A.E.J. an școlar 2022 – 2023 MATEMATICĂ**

1. Formularul de aplicație se completează în baza *Regulamentului de organizare a activităților cuprinse în calendarul activităților educative, școlare și extrașcolare*, aprobat prin OMECTS nr. 3035/2012.
2. Proiectul va conține următoarele documente:
   * + - Formularul de aplicație pentru Apelul de propuneri 2022-2023 (scris cu TNR 12, la un rând/maximum 6 pagini/fără anexe).
   * Un proiect nu poate depăși 6 pagini;
   * *Proiectele care vor depăși 6 pagini (fără Raport și Regulament) vor* ***fi eliminate din concurs****;*
     + - Raportul ediției precedente (vizat de inspectorul școlar pentru matematică – 1 pagină + anexele);
       - Regulamentul aprobat de inspectorul școlar general.

1. Documentele de mai sus vor fi înaintate către I.Ș.J. în dosar de plastic cu șină, fără folii protectoare.
2. Proiectul **nu se identifică cu concursul în sine**. Concursul este activitatea principală a proiectului, care se subsumează unui obiectiv specific.
3. Raportul ediției anterioare trebuie să conțină **minimum** următoarele informații:

* Rezultatul derulării proiectului (foarte pe scurt: perioadă, parteneri, principalele activități);
* Număr de participanți la etapa finală, precizând unitatea de învățământ (în cazul proiectelor cu participare directă);
* Număr de participanți, școli, instituții implicate, pentru proiectele cu participare indirectă/on-line;
* Bugetul (surse de proveniență a fondurilor și modul în care au fost cheltuite);
* Premii (dacă este cazul) - număr și procent din numărul de participanți (conform *Regulamentului de organizare a activităților cuprinse în calendarul activităților educative, școlare și extrașcolare* și *Regulamentului propriu al concursului*). În cazul în care sunt mai multe premii I, II etc., se va justifica acest lucru;
* Rezultate – produse, impact;
* Promovare și diseminare (doar descriere, fără atașamente).

Anexe la raport:

* lista cu membrii echipei de proiect;
* lista cu coordonatorii echipajelor participante/participanților, cu datele de contact.
* dovezi ale finanțării ediției anterioare (contracte de sponsorizare, donații, suma alocată de M.E., contracte cu alte instituții ale statului etc.).

**Dacă raportul nu va conține cel puțin informațiile de mai sus, va fi considerat nevalid și proiectul va fi eliminat din competiție**

1. B2: Tipurile posibile de proiect sunt: concurs; simpozioane pentru elevi.

1. B3: Domeniul este:

* Domeniul ştiinţific;
* Domeniul interdisciplinar (diferitele discipline sunt combinate, integrate într-un proiect unitar).

D.2. Scopul este finalitatea urmărită de un proiect, o declarație de intenție generală, care dă o măsură a rezultatului ideal al proiectului. Scopul este unic și este corect ca prin scop să rezolvi o singură problemă (nu se va folosi conjuncția „și”);

1. D.3. Fiecărui obiectiv specific îi sunt subsumate una sau mai multe activități. Dacă obiectivele sunt formulate SMART, rezultatele decurg firesc chiar din obiective.

*Exemplu de obiectiv specific pentru evaluare și diseminare: „Diseminarea rezultatelor proiectului în 30 unități școlare, într-un interval de 6 luni”.*

*Activități subsumate acestui obiectiv:*

*1. Constituirea unei baze de date cu profesorii participanți la proiect;*

*2. Realizarea unor materiale electronice cu rezultatele proiectului și transmiterea acestora către profesorii implicați;*

*3. Organizarea unor evenimente de diseminare în cele 10 (nivel liceal) sau 20 (nivel gimnazial) de unități școlare, după finalizarea activității principale.*

1. D.7. Activitățile sunt subsumate unui obiectiv specific. Ele pot fi împărțite în subactivități/acțiuni, dacă este necesar, cu respectarea numărului maxim de caractere pentru acest capitol. Probele de concurs nu sunt activități separate, ci subactivități/acțiuni în cadrul activității principale. Ele sunt descrise în *Regulamentul concursului*, nu în formularul de aplicație.
2. D.7. Perioada de desfășurare a proiectului este întotdeauna mai mare decât cea de desfășurare a concursului/festivalului. Obligatoriu există o perioadă de pregătire și una de evaluare/diseminare.

1. D.13. Partenerii sunt acele instituții care contribuie efectiv la atingerea obiectivelor proiectului. Partenerii au roluri și atribuții precise în proiect. Partenerii nu se confundă cu participanții în proiect/unitățile școlare care participă la una sau mai multe activități ale proiectului. Existența partenerilor este recomandată, nu obligatorie.
2. E. Cheltuielile eligibile sunt:

* cazare şi masă participanţi;
* premii;
* cheltuieli de organizare şi materiale (numai consumabile, nu obiecte de inventar);
* transport intern;

Fiecare tip de cheltuială va fi descrisă detaliat (de exemplu cazare și masă 50 persoane x Y zile x Y lei/zi/persoană; transport ruta gară – școală și retur: 50 persoane x Y lei/persoană sau 50 km x Y lei/km; premii: 4 premii I + 4 premii II + 4 premii III + 4 mențiuni/ premii speciale – dacă există 4 categorii de vârstă pentru fiecare secțiune a concursului, iar marele premiu al concursului se acordă pentru cel mai bun rezultat.

**Inspector școlar pentru matematică,**

prof. ***Paula Maria DĂRĂBAN***